ตั้งแต่เกิดลูกก็ฉีดยาคุมมาตลอดแบบ 3เดือนฉีดครั้ง ประจำเดือนไม่เคยมาสักครั้ง จนตอนนี้น้องอายุ 2ขวบ 4เดือน ก็ยังไม่มา น้ำหนักก็เพิ่มขึ้นจนไม่ฉีดยาคุมให้เพราะน้ำหนักเยอะทำให้ยาคุมไม่สามารถคุมกำเนิดเต็มประสิทธิภาพ ตอนนี้หยุดฉีดยาคุมได้ 2เดือน #มีวิธีไหนทำให้ประจำเดือนมาบ้างคะ ? อยากให้ประจำเดือนมา เพราะมีอาการปวดเอวหนักมาก สิวเห่อเต็มหน้า หลังใบหู
สวัสดีค่ะ การฉีดยาคุมกำเนิดเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้การฉีดยาคุมจะทำให้มีผลข้างเคียงเรื่องประจำเดือนมากระปริดกระปรอยหรือถึงขั้นไม่มาได้ คัดตึงเต้านม คลื่นไส้ อาเจียน น้ำหนักเปลี่ยนแปลงได้ค่ะ โดยเฉพาะใน 1-3 เข็มแรก หากไปฉีดยาคุมตามที่แพทย์นัดทุกครั้ง โอกาสตั้งครรภ์มีน้อยกว่า 1%หลังหยุดฉีดยาคุมประจำเดือน จะกลับมาเป็นปกติประมาณ 3-6 เดือน ในบางรายอาจเป็นปี ขึ้นกับบุคคล เป็นวิธีที่ทำให้กลับมาตกไข่หลังหยุดได้ค่อนข้างช้า ไม่มีวิธีใดที่จะเร่งการมีประจำเดือนได้ ต้องรอให้ร่างกายขับยาออกไปจนหมด จนมีการตกไข่กลับมาเป็นปกติ ก็จะเริ่มมีประจำเดือนค่ะอาการอื่นๆดังกล่าวมาอาจเป็นผลข้างเคียงจากยาฉีด ซึ่งจะค่อยๆดีขึ้นได้เอง เมื่อยาเริ่มหมดฤทธิ์ อาจทานยาแก้ปวด หรือใช้ยารักษาสิวเฉพาะที่ไปก่อนได้ค่ะ